alexandrainst/scandi-wiki huggingface dataset:
Jesper Siegfried Enerstvedt

Jesper Siegfried Enerstvedt (født 6. juni 1967 i Tromsø) er en norsk forfatter. Utdannet ved journalisthøyskolen i Oslo.

Liv og virke 
Enerstvedt skriver kriminalromaner med mye faktainformasjon.  

Enerstvedts første roman, Anton, utkom i 2013. Boken ble sammenlignet med Jack Kerouacks On the road. Hans andre roman, Norsk suppe, viser hvordan penger fra Kongo i Afrika strømmet til Norge, og la grunnlaget for det norske industrieventyret Orkla. Norsk suppe er et oppgjør med inngrodde norske holdninger og skrevet med humor og sleivspark.   

Kodenavn ROC, hans tredje roman, utgitt i 2018, har søkelyset på norsk etterretningstjenestes rolle i CIAs kanskje dristigste operasjon noensinne, - operasjon "paper".    

I 2019 utkom Enerstvedts fjerde roman, Kaos i kosmos, en sort komedie om en gutt og bestefaren hans, som hamler opp med farlige terrorister.   

Enerstvedts femte roman, Slett ingen kunst, handler om falsk kunst.   

Romanene Norsk Suppe og Kodenavn ROC er begge innkjøpt av Norsk Kulturråd og finnes til utlån på de fleste norske bibliotek. Bøkene utgjør en trilogi frittstående bøker der Enerstvedt tar for seg nyere norsk historie. Norsk Suppe (1850-1900), Slett ingen kunst (1900-1950) og Kodenavn ROC (1950-2000).

Bibliografi 
 Anton – roman (2013)
 Norsk suppe – roman (2016)
 Kodenavn ROC – roman (2018)
 Kaos i kosmos – roman (2019)
 Slett ingen kunst – roman (2020)

Referanser

Eksterne lenker  

 Forfatterens nettsted

Norske forfattere
Personer fra Tromsø kommune
Fødsler i 1967
Heggenfløyen

Heggenfløyen er en middelaldersk skipsfløy av den norrøne typen veðrviti, som fram til 1702 var festet til ei stang på taket på Heggen kirke i Modum. Opprinnelig har imidlertid fløyen trolig stått i baugen på et vikingskip, som inngikk i leidangen.

Fløyen dateres gjerne til første halvdel av 1000-årene, og består av en 3 mm tykk plate av forgylt kobber. Den måler 19 x 28 cm, men en rekonstruksjon viser at den opprinnelig var betydelig større og trolig målte cirka 23,5 x 33 cm. Ornamentikken på fløyen er i Ringeriksstil og viser en ørn med krummet nebb, fjærdusk på hodet og store vinger. Denne er omslynget av en orm. Videre er det avbildet løver og  motivet er omsluttet av en bord. På spissen av fløyen er det et støpt firbent dyr, antakeligvis en løve.

Fløyen har kanskje opprinnelig vært festet til stavnen på et skip, før den ble hengt i spiret på kirkens takrytter. Takrytteren ble flyttet til kirkens vestgavl i 1702, hvorpå fløyen forsvant. Den dukket opp igjen i 1880 hos en privatperson i nærområdet, men i 1923 ble den overført til Universitetets Oldsaksamling i Oslo. Fløyen er i dag utstilt ved Historisk museum i Oslo, mens en kopi er hengt opp i kirken.

Referanser

Se også
 Høyjordfløyen
 Norderhovfløyen
 Tingelstadfløyen
 Söderalafløyen (Hälsingland, Sverige)
 Källungeflöjeln (Gotland, 

Kulturminner i Modum
Arkeologiske artefakter i Norge
Melania Trump

Melania Trump (født Melanija Knavs 26. april 1970 i Sevnica i Slovenia, som på den tid var en delrepublikk av Jugoslavia) er en slovensk/amerikansk smykkedesigner og tidligere modell. Hun var USAs førstedame i perioden 2017 til 2021.

I 2001 flyttet hun til USA. Melania giftet seg i 2005 med eiendomsmagnaten Donald Trump. Paret fikk i 2006 sønnen Barron Trump og samme år ble Melania naturalisert amerikansk statsborger.

Da Donald Trump ble tatt i ed som USAs 45. president, 20. januar 2017, ble Melania USAs førstedame. Hun er den andre førstedamen som er født utenlands (John Q. Adams hustru ble født i England), men den første som ikke er født amerikansk (fru Adams var datter av amerikanske foreldre).

Referanser

Eksterne lenker 
 
 
 

USAs førstedamer
Modeller fra USA
Trump
Personer fra Novo Mesto
Sleggekast under EM i friidrett 2016 – kvinner

Sleggekast kvinner under EM i friidrett 2016 fant sted den 6. og 8. juli 2016 på Olympisch Stadion i Amsterdam, Nederland. Øvelsen bestod av kvalifisering og finale.


Medaljevinnere

Rekorder

Program

Resultater

Kvalifisering

Kvalifisering: Diretekvalifiseringskravet var 70,00 m (Q) eller å være blant de tolv beste (q)

Finale
Finalen ble avholdt 8. juli.

Referanser

Eksterne lenker
 amsterdam2016.org, offisielt mesterskapsnettsted

Sleggekast k
Sleggekast
Jevgenija Medvedeva (kunstløper)

For langrennsløperen med lignende navn se Jevgenija Medvedeva-Abruzova.

Jevgenija Armanovna Medvedeva (russisk: Евгения Армановна Медведева; født 19. november 1999 i Moskva) er en russisk kunstløper. Hun vant sølv i kvinnekonkurransen under Vinter-OL 2018. Hun var også en del av laget som tok sølv i lagkonkurransen i kunstløp under Vinter-OL 2018.

Hun har vunnet både VM (VM 2016, 2017) og EM (2016, 2017) to ganger. Hun har også vunnet Grand Prix -finalen 2015 og 2016 og det russiske mesterskapet 2016 og 2017. På juniornivå har hun vunnet Junior-VM 2015 og Junior Grand Prix -finalen 2014. Hun er første kvinnelige singelløper til å først vinne Junior-VM og deretter Senior-VM det påfølgende året.

OL-medaljer 
 2018  Pyeongchang -  Sølv i Kunstløp kvinner
 2018  Pyeongchang -  Sølv i kunstløp, lagkonkurranse (olympiske utøvere fra Russland)

VM-medaljer 
 VM 2017  Helsingfors -  Gull i kunstløp, kvinner
 VM 2016  Boston -  Gull i kunstløp, kvinner
 VM 2019  Saitama -  Bronse i kunstløp, kvinner

EM-medaljer 
 EM 2017  Ostrava -  Gull i kunstløp, kvinner
 EM 2016  Bratislava -  Gull i kunstløp, kvinner
 EM 2018  Moskva -  Sølv i kunstløp, kvinner

Programmer

Referanser

Eksterne lenker 
 
 Evgenia Medvedeva på www.rinkresults.com

Russiske kunstløpere
Verdensmestere i kunstløp
Olympiske sølvmedaljevinnere
Olympiske utøvere fra Russland under Vinter-OL 2018
Kunstløpere under Vinter-OL 2018
Medaljevinnere under Vinter-OL 2018
Personer fra Moskva
Artikler i skøytesportprosjektet
Fødsler i 1999
Olympiske medaljevinnere i kunstløp
Graphical Network Simulator-3

Graphical Network Simulator-3 er et dataprogram og en nettverks-emulator som gjør det mulig å simulere nettverk med komplekse topologier. Programmet ble første gang lansert i 2008. Det benytter en kombinasjon av virtuelt og virkelig utstyr. Det benytter programmet Dynamips for å emulere programvare og å simulere operativsystemet Cisco IOS.

Referanser

Eksterne lenker
gns3.com

Unix-programmer
Linux-programmer
Programvare for Fedora
Programvare fra 2008
Trafalgar House

Trafalgar House Public Limited Company var et britisk konglomerat med interesser i eiendomsinvestering, utvikling av eiendom, prosjektering, bygging, transport, hotell, energi og publisering. Det ble notert på London Stock Exchange og var en tilknyttet FTSE 100-Indeksen men til slutt strandet i midten av 1990-tallet.

Historie 
Selskapet ble utviklet av en ung entreprenør som het Nigel Broackes, hvis interesser i aksjehandel og eiendomsutvikling brakte ham i kontakt med styret i Eastern International Investment Trust, en liten Trust som er notert på London Stock Exchange. I 1959, Broackes kjøpte en 42 prosent eierandel i Easten Prooerty's datterselskap, Eastern International Property Investmets. To år senere slo Broackes  seg sammen med Commercial som kjøpte aksjer i EIPI og en virket som en finansiell støttespiller for @eiendomsutvikling. Nesten umiddelbart etter at EIPI kjøpte en 55 prosent eierandel i Commercial Union's datterselskap, Westminster & Kensington Freeholds og dermed skaffet de seg kontroll over en eiendelsportefølje 3,3 m ilion Pund med en egenkapital på bare 550 Pund. De valgte Trafalgar House som navnet på dette selskapet .

Referanser 

Selskaper etablert i 1963
Tidligere britiske selskaper
Saint-Germain-l’Auxerrois

Saint-Germain-l'Auxerrois er en kirke i Paris, dedisert til den helige Germanus av Auxerre. Kirken ligger ved Place du Louvre i 1. arrondissement.

Dette var hoffkirken for det tidligere kongeslottet (Louvre) og gravkirke for mange kunstnere tilknyttet hoffet. Dens klokketårn danner utgangspunkt for den store parisiske akse (kalt axe historique) mot vest.

Billedgalleri

Eksterne lenker
 

Kirker i Paris
1. arrondissement i Paris
Katolske kirker i Frankrike
Zend Framework

Zend Framework (ZF) er et objektorientert rammeverk for internett-applikasjoner, som er implementert i PHP. Zend Framework er fri og åpen programvare og er lisensiert under BSD-lisensen fra Open Source Initiative.

Første versjon ble lansert 3. mars 2006. Siste versjon er 3.0.0 som ble lansert 28. juni 2016.

Referanser

PHP
Webdesign
Programvare fra 2006
Moran of the Marines

Moran of the Marines  er en amerikansk stum dramakomedie fra 1928, regissert av Frank R. Strayer og produsert av Paramount Pictures. I hovedrollene spiller Richard Dix og Ruth Elder. Filmen handler om en mann som verver seg til marinekorpset, men havner i trøbbel da han forelsker seg i datteren til en general. Manus er skrevet av Ray Harris, Agnes Brand Leahy, George Marion jr. og Sam Mintz, basert på en historie skrevet av Linton Wells.

Det eksisterer ingen kjente kopier av filmen i dag og den regnes derfor som å ha gått tapt.

Handling 
Michael Moran (Richard Dix) får en kort fengselsstraff grunnet et slagsmål. Da han slipper ut igjen har han hverken penger eller jobb og verver seg til marinekorpset. Mens han er i sivile klær møter han Vivian Marshall (Ruth Elder), som han forelsker seg i. Hun er imidlertid datteren til general Marshall (E.H. Calvert). Michael havner i trøbbel og stilles for krigsrett for å ha kysset henne. Han blir likevel med da enheten hans blir sendt til Kina for å fange banditten Sun Yat (Tetsu Komai). Vivian reiser også dit sammen med sin far. Da hun blir tatt til fange av Sun Yat, reddes hun av Michael, som selv blir tatt til fange. Michael blir befridd av soldater og deretter benådet. Han kan dermed fortsette forholdet med Vivian.

Medvirkende 
 Richard Dix som Michael Moran
 Ruth Elder som Vivian Marshall
 Roscoe Karns som Swatty
 Brooks Benedict som Basil Worth
 E.H. Calvert som general Marshall
 Duke Martin som sersjanten
 Tetsu Komai som Sun Yat

Mottakelse  
Mordaunt Hall i The New York Times mente at filmen «kan oppfattes som et satirisk melodrama», selv om den begynner lystig. Han roste Elders innsats i filmen, som var hennes spillefilmdebut.

Referanser

Eksterne lenker 
 

Filmer fra 1928
Dramakomedier fra USA
Stumfilmer fra USA
Sort-hvitt-filmer
Dager i transitt

Dager i transitt er en roman av den norske forfatteren Knut Meling, utgitt i 1978 på Aschehoug forlag. Omslaget var illustrert av Morten M Kristiansen.

Handling
I løpet av noen kalde og rå senvinterdager med New York på sitt gråeste og tristeste gjennomlever en ung norskættet amerikaner en akutt oppblomstrende identitetskrise. Han er født og oppvokst i norsk innvandrermiljø i Bay Ridge, Brooklyn, den skandinavisk pregede delen av New York. Han er ferdig lærerutdannet, men har lenge nølt med å skaffe seg jobb. Temperamentsfulle, italiensk-ættede Maria har nettopp flyttet fra ham, og eneste holdepunkter i øyeblikket er Manhattans barer og moren i Brooklyn. For å finne tilbake til sine røtter planlegger han en reise til Norge – en reise det aldri blir noe av. Gjennom tilbakeblikk og nåtidsscener følger vi i noen hektiske døgn hans identitetskrise, hans nasjonalitetsproblemer, vanskeligheter i forholdet til Maria, til morgen og til vennen. Krisen topper seg i en T-banevogn i en mørk tunnel et sted dypt under East River – under en av metropolens beryktede strømstanslammelser.

Referanser 

Romaner av Knut Meling
Bøker fra 1978
Saint-Jean de Montmartre

Saint-Jean de Montmartre er en kirke i Paris, dedisert til den hellige Johannes. Kirken ligger til Rue des Abbesses i 18. arrondissement.

Eksterne lenker
 

Kirker i Paris
Etableringer i 1904
18. arrondissement i Paris
Katolske kirker i Paris
Sainte-Geneviève (kloster i Paris)

Sainte-Geneviève var et kloster som ble bygget i begynnelsen av 500-tallet av den frankiske kong Klodvig I og hans gemal Clotilda. Opprinnelig hadde klosteret navnet Saints-Apôtres (De hellige apostler) men fikk senere navnet Sainte-Geneviève, etter den hellige Genoveva av Paris.

På stedet for middelalderens kloster oppførte man på 1700-tallet Panthéon etter Jacques-Germain Soufflots tegninger. Panthéon ligger ved Place du Panthéon i 5. arrondissement.

Litteratur

Eksterne lenker
 

Klostre
Kirker i Paris
5. arrondissement i Paris
Katolske kirker i Paris
Hôtel de Sully

Hôtel de Sully i Paris er et hôtel particulier i Louis XIII-stil. Det står i Marais i 4. arrondissement i Rue Saint-Antoine 62.

Historie 
Contrôleur des Finances Mesme Gallet lot bygge anlegget fra 1625 og 1630, med hage, orangerie og tilgang til Place Royale (nå Place des Vosges). Hôtel de Sully ble reist etter tegninger av arkitekten Jean Androuet du Cerceau.

Maximilien de Béthune, første hertug av Sully, kjøpte huset den 23. februar 1634 og tilbragte sine siste leveår her. Hans barnebarn Maximilien, annen hertug av Sully, lot i 1660 bygge en sidefløy på vestsiden, mot haven. Familien Sullyeide eiendommen til inn på 1700-tallet, senere har eierskapet vekslet på.

På 1800-tallet ble Hôtel de Sully oppdelt i selveierleiligheter (Immeuble de rapport). Det fulgte mange ombygginger, også for å gi rom for håndverkere og forretninger. Fra 1862 har det hatt status som monument historique. Det ble så tilbakeført til utformingen før den siste ombyggingsperioden. I 1944 ble den statseiendom. Det ble utført omfattende restaureinger, som ble sluttført med orangeriet i 1973.

Siden 1967 har Hôtel de Sully vært sete for Caisse nationale des monuments historiques et des sites, som siden 2000 heter Centre des monuments nationaux.

Litteratur 
 Alexandre Gady: L’hôtel de Sully (Collection Itinéraires). Édition du Patrimoine, Paris 2002, ISBN 2-85822-344-0.

Eksterne lenker 
 
 Hôtel de Sully

Sully
4. arrondissement i Paris
Notre-Dame-de-Lorette

Notre-Dame-de-Lorette er en kirke i Paris, som ligger til Rue de Châteaudun i 9. arrondissement. Frisen bærer inskripsjonen BEATAE•MARIAE•VIRGINI•LAVRETANAE.

Byggetiden strakk seg fra 1823 til 1836. Arkitekt var Louis-Hippolyte Lebas, dom også var med på byggingen av Pariserbørsen, Palais Brongniart.

Litteratur
Notre Dame de Lorette. Lyon: M. Lescuyer et Fils.

Eksterne lenker
 

Kirker i Paris
9. arrondissement i Paris
Katolske kirker i Paris
Bcache

Bcache, en forkortelse for block cache, er et virtuelt hurtigminne i Linux-kjernens blokk-lag, som blir brukt for å aksessere utstyr som fungerer som sekundært minne. Den gjør det mulig for et eller flere lagringsmedia, slik som flashminne-baserte solid-state drives, å fungere som et hurtigminne for tregere lagringsmedia, slik som harddisker. Bcache skaper på dette viset, på samme måte som dm-cache, hybrid volumer i Linux.

Bcache ble en del av Linuxkjernen i versjon 3.10, som ble lansert 30. juni 2013.

Referanser

Linuxkjernen
Programvare fra 2013
Djurs Sommerland

Djurs  Sommarland er en fornøyelsespark og badeland i Nimtofte på Djursland. Parken har årlig 800 000 besøkende, noe som gjør parken til den fjerde største fornøyelsesparken i Danmark.

Blant Djurs Sommerlands mest kjente aktiviteter er Piraten, Danmarks største berg- og dalbane. Den er flere ganger kåret til en av verdens beste. Berg- og dalbanen Juvelen er Danmarks lengste bane og den eneste med dobbel akselerasjon. Djurs Sommerland har også et stort badeland, store grøntarealer og over 60 andre aktiviteter fordelt på åtte ulike temaområder.

Referanser

Eksterne lenker
 

Fornøyelsesparker i Danmark
Etableringer i 1981
Erik Mustad

Jan Erik Mustad (født 18. april 1965 i Kristiansand) er en norsk filolog og sakprosaforfatter med britisk politikk, samfunn og konflikten i Nord-Irland som spesialitet. Han er førstelektor i britiske studier og didaktikk ved Universitetet i Agder. 

Han er utdannet cand.philol fra Universitetet i Bergen og Høgskolen i Agder. Mustad har undervist i britiske, irske og amerikanske studier og didaktikk ved Agder Distriktshøgskole, Høgskolen i Agder, Høgskolen i Telemark (Høgskolen i Sørøst-Norge) og Universitetet i Oslo. Våren 2020 var han gjesteforsker ved Minnesota State University Moorhead, USA. 

Siden 1995 har Mustad kommentert for flere norske medier om britiske forhold, særlig politikk og samfunn. Han har kommentert alle britiske parlamentsvalg siden 1997, det kongelige bryllupet i 2011 mellom prins William og Kate Middleton og folkeavstemningene om skotsk uavhengighet i 2014, brexit-avstemningen i 2016 og bryllupet mellom prins Harry og Meghan Markle i 2018. Han har skrevet flere bøker og artikler om Storbritannia og USA. 

I april 2020 ble han Lord Jan Erik Mustad. Han endret navn til Erik Mustad i mai 2020.

Verk 
The Legacy of the Good Friday Agreement. Northern Irish Politics, Culture ans Art after 1998. m.fl. Basingstoke, Palgrave Macmillan, 2018. ISBN 9783319912325
Matters, m.fl. Oslo. Aschehoug, 2018. ISBN 9788203404580
Modern America. Developments in Contemporary American Society. m.fl. Oslo, Gyldendal, 2017. ISBN 9788205496002
 Demokrati og idealer. En innføring i moderne britisk politikk. Bergen, Fagbokforlaget 2012.
 Modern Britain. Developments in contemporary British society. m.fl. Oslo, Cappelen, 2012.
 Being British. Identity, Politics and Welfare in Contemporary Britain, m.fl. Gyldendal Danmark, 2014.
 New Reflections, Aschehoug, 2013. ISBN 978-82-03-34522-7
 A Short Introduction to the History of the United Kingdom (med Ulla Rahbek), Fagbokforlaget, 2006
 Texts in Time. British Cultural Narratives from Defoe to Blair (med Annabelle Despard og Ulla Rahbek), Fagbokforlaget, 2005. ISBN 8245002240

Referanser

Eksterne lenker 
 Publikasjoner av Jan Erik Mustad i BIBSYS
 Publikasjoner av Jan Erik Mustad i CRIStin
 Publikasjoner av Jan Erik Mustad academia.edu

Norske filologer
Vitenskapelig ansatte ved Universitetet i Agder
Hviterussland under EM i friidrett 1998

Hviterussland deltok i EM i friidrett 1998 som ble arrangert 18.–23. august 1998 i Budapest. Utøvere fra Hviterussland tok to medaljer i mesterskapet.

Medaljevinnere

Referanser

Eksterne lenker 
 
 European Athletic Association

Nasjoner under EM i friidrett 1998
Hviterussland under EM i friidrett
Sport i Belarus i 1998
Saint-Pierre de Montmartre

Saint-Pierre de Montmartre er en kirke i Paris, dedisert til apostelen Peter. Kirken ligger til Rue du Mont-Cenis i 18. arrondissement.

Dette er en av de eldste bevarte kirker i Paris, men den mindre kjente av de to hovedkirker i Montmartre, Den andre er den mer berømte Sacré-Cœur-basilikaen. Ifølge den første biografi om den hellige Ignatius Loyola var det i Saint-Pierre at han og hand sledsagere avla de lødter som ble utgangspunktet for jesuittordenen.

Litteratur 
 Georges Brunel, Marie-Laure Deschamps-Bourgeon, Yves Gagneux: Dictionnaire des Églises de Paris. Paris 2000 (1. Auflage 1995), S. 319–320, ISBN 2-903-11877-9
 Jean Colson, Marie-Christine Lauroa (Hgg.): Dictionnaire des Monuments de Paris. Paris 2003 (1. Auflage 1992), S. 726–728, ISBN 2-84334-001-2
 Anne Prache: Romanik der Île-de-France. Echter Verlag, Würzburg 1987, S. 65–70, ISBN 3-429-01029-2
 Guides Bleus: Paris. Poitiers 1992 (1. Auflage 1988), S. 372, ISBN 2-01-018647-8

Eksterne lenker
 

Kirker i Paris
18. arrondissement i Paris
Katolske kirker i Paris
Carphina

Se Systematisk inndeling

Carphina er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, gråbrunt spraglete trebukker. Antennene er ofte svært lange, særlig hos hannene. Pronotum er nærmest tønneformet med en liten pigg litt bakenfor midten av siden.

Levevis 
Larvene lever i død ved.

Utbredelse 
Slekten er utbredt i Mellom- og Sør-Amerika, fra Mexico i nord til det sørlige Brasil i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthocinini Thomson, 1860
 Slekten  Carphina Bates, 1872 - 10 arter
 Carphina arcifera Bates, 1872
 Carphina assula (Bates, 1864)
 Carphina cerdai Audureau, 2013
 Carphina elliptica (Germar, 1824)
 Carphina ligneola (Bates, 1865)
 Carphina lignicolor (Bates, 1865)
 Carphina melanura Monne & Monne, 2007
 Carphina occulta Monné, 1990
 Carphina petulans Kirsch, 1875
 Carphina sigillata Monné, 1985

Kilder 
 Liste over slektene
 Katalog over amerikanske arter

Eksterne lenker 
 Bildegalleri 
 
 

Lamiinae
Biller formelt beskrevet i 1872
Discopus

Se Systematisk inndeling

Discopus er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, brun- eller gråaktige trebukker, forholdsvis tettbygde med kraftige bein, noe kontrastrikt tegnede. Antennene er noe lengre enn kroppen, det tredje leddet er kraftig og kledt med oppstående, mørke hår. Pronotum er nærmest sekskantet med en kraftig pigg midt på siden. Dekkvingene har en skarp lengderibbe langs sømmen. Hannen har utvidete forføtter.

Levevis 
Larvene lever i død ved.

Utbredelse 
Slekten er utbredt i Colombia, Ecuador, Peru og Brasil.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Acanthoderini 
 Slekten Discopus Thomson, 1864
 Discopus antennatus (Guérin-Méneville, 1855)
 Discopus buckleyi Bates, 1880
 Discopus comes Bates, 1880
 Discopus eques Bates, 1880
 Discopus patricius Bates, 1880
 Discopus princeps Bates, 1880
 Discopus spectabilis (Bates, 1861)

Kilder 
 Katalog med utbredelsesdata 
 Liste over slektene

Eksterne lenker 
 Bildegalleri 
 
 

Lamiinae
Dyr formelt beskrevet i 1864
Aerenicella

Se Systematisk inndeling

Aerenicella er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En middelsstor, spinkel, gråaktig trebukkertrebukk. Kroppsformen er ganske langstrakt.
Antennene er omtrent så lange som kroppen og kledt med mørke hår. De parallellsidige dekkvingene har en X-formet, lys tegning, pronotum har smale, lyse sidestriper.

Utbredelse 
Arten er utbredt i det sørlige Brasil, Argentina og Uruguay.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Aerenicini Lacordaire, 1872
 Slekten Aerenicella Gilmour, 1962
 Aerenicella spissicornis (Bates, 1881)

Kilder 
 Liste over artene, med lenker til bilder og utbredelsesdata 
 Liste over slektene

Eksterne lenker 
 Bilde av arten 
 
 
 Bilder av typeeksemplarer av en del arter 

Lamiinae
Biller formelt beskrevet i 1881
Argentinas insekter
Brasils insekter
Uruguays insekter